## Snydekoder 2.
Min redigering på Age of Mythology, hvor jeg fjerner snydekoderne, blev for nogle minutter siden fjernet med begrundelsen "Det har været diskuteret på Landsbybrønden april 2008.". Det er også fint med mig, men da den meget gamle diskussion () kun fik kommentarer fra 4 brugere (1 imod snydekoder, 3 for), vil jeg lige se om der stadig er opbakning til snydekoder. Jeg er personligt imod, da jeg ikke synes, at vi skal bidrage med spillevejledninger, men viden. Der er tusindvis af steder på nettet, hvor man kan se snydekoderne, og hvis ikke vi medtager alle, bliver det nemt POV at fastslå hvilke snydekoder er de vigtigste. Det er nemlig kun et uddrag af alle snydekoderne, der står på artiklen. -- 18. apr 2010, 10:40 (CEST)
jeg er selv imod dem da det hører til på fan-wikier der går helt op i den slags ting.jeg synes at vi skulle lave en ny afstemning da der næsten ikke deltog nogen der.hvis der kommer sådan en ny afstemning stememr jeg nej til dem.forstår bare ikke at hvis folk vil bidrage med snydekoder er der mange fanwikier hvor det tillader den slags små detaljer.-- 18. apr 2010, 11:12 (CEST)
Wikipedia har højere til loftet sammenlignet med traditionelle leksika. Snydekoderne til "Age of Mythology" kan have ligeså stor opslagsværdi som Sønderborg Lufthavns IATA-kode. 
Argumentet med at "der er tusindvis af steder på nettet, hvor man kan se snydekoderne" er lettere søgt; det meste der står i Wikipedia kan findes på nettet. Ellers skulle man omdanne Wikipedia til en samling af links.
Jeg fornemmer en forargelig tone hos angående snydekoder, de er altså ikke ulovlige!
Softwarehusenes websider plejer kun at beskæftige sig med den nyeste udgave, her er Wikipedia en god kilde til overblik. Emner fra april 2008 er åbenbart "meget gamle" ;-)
Som jeg skrev tidligere: "Hvis man selv skal finde snydekoderne på Internettet risikerer man ved søgninger at havne på usikre sider med aggressive pornobannerreklamer eller virus. Seriøse websider indeholder snydekoderne, men de har en tendens til at 'fordampe' i takt med spillenes udfasning eller har mangler." 
Jeg er på det rene med at Wikipedia ikke skal udvikle sig til rene fan-sider, men at indføre et globalt forbud mod snydekoder er at gå i den anden grøft. Hvad enten man kan lide dem eller ej, så er snydekoder en del af computerspillene. Man kan selvfølgelig sabotere artiklerne ved partout at nævne samtlige snydekoder i NPOV's hellige navn. Men hvem er parterne? -- 18. apr 2010, 18:10 (CEST)
Der er en verden til forskel på snydekoder og IATA-koder.
Det er ikke min opfattelse, at snydekoder hører til hos Wikipedia, men snarere i en spillevejledning skrevet på . -- 21. apr 2010, 21:52 (CEST)
Jeg synes også snydekoder skal i wikibooks. 9. maj 2010, 23:09 (CEST)
Hvis der er snydekoder, der har gjort sig særligt bemærket, kan de medtages. Nogle snydekoder har særligt stor virkning, nogle benytter sjove ordspil, men som udgangspunkt er snydekoder bare en detalje ved de enkelte spil. Jeg husker at der i "SimCity" var en snydekode, der gav en masse penge, men hvis man brugte den mange gange, risikerede man jordskælv. Dén slags detaljer kan flettes ind, men den 'nøgen' liste over snydekoder er næppe encyklopædirelevant. -- 9. maj 2010, 23:35 (CEST)
